text: Corydon blev begejstret i Sønderborg
  16 september 2013 kl. 14.18
  En lille investering på Sønderborg sygehus har medført en stor besparelse. Finansminister Bjarne Corydon var på besøg i dag og blev begejstret.
  Regeringen har nemlig regnet ud, at vi kan spare rundt regnet 12 milliarder kroner ved at tænke os grundigere om ? og det blev han bekræftet i dag.
  I Sønderborg har Sygehus Sønderjylland investeret 230.000 kroner i en ny måde at printe og sende breve ud til patienterne på. Det betyder at sygehuset sparer seks millioner kroner om året.
  Printeren sørger nemlig for, at al post til patienterne fremover bliver pakket og sendt ud fra et centralt sted ? fremfor at en bunke lægesekretærer skal gøre det hele manuelt.
  Sygehusene i Sønderborg, Aabenraa, Haderslev og Tønder udsender årligt 270.000 årlige indkaldelsesbreve.
  